**VEDTEKTER FOR**

**ÅKEBAKKE BARNEHAGE**

**Vedtatt første gang:**

**1992**

**Vedtatt:**

**21. januar 2015**

**Ansvarlig:**

**Styret i Stiftelsen Åkebakke barnehage**

**INNHOLDSFORTEGNELSE**

**Innholdsfortegnelse 2**

**Vedtekter for Åkebakke barnehage i henhold til Lov om barnehager §8 3**

1. NAVN OG ADRESSE 3
2. EIER 3
3. FORMÅL 3
4. OPPTAKSMYNDIGHET 3
5. OPPTAKSKRITERIER 3
6. OPPTAKSPERIODE 4
7. OPPSIGELSE AV PLASS 4
8. FORELDREBETALING 4
9. DUGNAD 4
10. AREALNORM 4
11. ÅPNINGSTIDER OG FERIE 5
12. FORELDRERÅD 5
13. SAMARBEIDSUTVALG 5
14. TAUSHETSPLIKT OG OPPLYSNINGSPLIKT 5
15. INTERN KONTROLL 5
16. VEDTEKTSENDRINGER 5

**VEDTEKTER FOR ÅKEBAKKE BARNEHAGE I HENHOLD TIL LOV OM BARNEHAGER §8**

(*Kan revideres/endres utenfor Stiftelsestilsynet*)

1. **NAVN OG ADRESSE**

Åkebakke barnehage, Utveien 2, 1433 Ås

1. **EIER**

Barnehagen eies og driftes av Stiftelsen Åkebakke barnehage som er en ideell, privat stiftelse.

1. **FORMÅL**

Åkebakke barnehage skal drive barnehage for barn av tilsatte ved NMBU og andre tilgodesette grupper.

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. (Jf Lov om barnehager §1)

Barnehagen skal ikke bygge på noe spesielt politisk eller religiøst livssyn. (Jf Lov om barnehager §1a)

Virksomheten skal drives i samsvar med de til enhver tid gjeldene lover og forskrifter for barnehagevirksomhet.

1. **OPPTAKSMYNDIGHET**

Daglig leder foretar opptak av barn til barnehagen. Opptak skal orienteres til styret.

1. **OPPTAKSKRITERIER**

Alle godkjente barnehager skal samarbeide om utformingen av samordnet opptaksprosess og om gjennomføringen av opptaket. Samarbeidsplikten innebærer at private barnehageeiere har en plikt til å delta i samordningen. Dette betyr at søkere til barnehagen søker via Ås kommune. Frist for hovedopptak er 1. mars.

Som privat stiftelse bestemmes opptakskretsen gjennom stiftelsens formål. (Jf Vedtekter for Stiftelsen Åkebakke barnehage, pkt. 2)

Opptaket blir gjort av styrer etter følgende prioriteringer;

1. Barn av tilsatte ved NMBU (uavhengig av bostedskommune, men ansatte bosatt i Ås kommune prioriteres)
2. Søsken av allerede plasserte barn
3. Barn av studenter ved universitetet
4. Barn av ansatte i barnehagen
5. Andre søkere

 Innen hver av gruppene brukes følgende prioritering;

1. Funksjonshemmede barn og barn som det er fattet vedtak om etter lov om barneverntjenester eller tilsvarende overordnede bestemmelser. (Jf Lov om barnehager §18 og Lov om barnevernstjenester §4-4)
2. Prioriteringer for ideelle alders- og kjønnssammensetninger.
3. Loddtrekning.
4. **OPPTAKSPERIODE**

Barnehageplass gis fram til opplæringspliktig alder dersom ikke annet fremkommer særskilt gjennom tilbudsbrevet. Tildelingsdato framkommer i tilbudsbrevet. Oppstartsdato avtales med barnehage.

1. **OPPSIGELSE AV PLASS**

Oppsigelsestiden er tre måneder gjeldende fra den 1. i måneden etter, og foreldre plikter å levere oppsigelse til barnehagen via Oppvekstportalen. Unntaket er for barn som går over i skolegang, da dette går automatisk. Dette gjelder også dersom det søkes overflytting, og takker ja, til annen barnehage i Ås kommune ved nytt barnehageår.

Betalingsunnlatelse fører etter skriftlig advarsel til oppsigelse av plass.

1. **FORELDREBETALING**

Foreldrebetalingen vedtas av Stiftelsens styre, og skal i størst mulig grad følge gjeldende satser satt av Stortinget. Det gis søskenmoderasjon etter følgende prosenter;

2. barn – 30%

3. barn – 50%

4. barn – 80%

Barnehagen følger Ås kommunes retningslinjer for inntektsredusert betaling.

Betalingen skjer forskuddsvis, og det betales for 11 måneder i året. Juli er betalingsfri.

Kostpenger kommer i tillegg, og fastsettes av Stiftelsens styre i samarbeid med barnehagens FAU. Dette gjelder også dersom man ønsker å heve foreldrebetalingen utover makspris satt av Stortinget.

1. **DUGNAD**

Det forventes engasjement fra alle foreldre på dugnader og andre aktiviteter gjennom barnehageåret.

1. **AREALNORM**

Minimum leke- og oppholdskrav i Åkebakke barnehage settes til 5,2 m2 for barn i alderen 0-3 år, og til 4,0 m2 for barn over 3 år.

1. **ÅPNINGSTIDER OG FERIE**

Åkebakke barnehage skal holde åpent alle virkedager unntatt perioden f.o.m. 24. desember t.o.m. 31. desember, perioden mellom palmesøndag og skjærtorsdag samt 2 uker i fellesferien.

Barnehageåret løper fra uke 32 til uke 31 året etter. Alle barnehagebarn skal ha 5 ukers ferie i løpet av året, 3 av disse ukene må tas ut sammenhengende i tiden juni til august. Barnehagen følger Ås kommune sin barnehage-/skolerute, og har 6 planleggingsdager i året.

Daglige åpningstider er som følger;

Kl. 07.30 – 16.30

1. **FORELDRERÅD**

Barnehagen skal ha foreldreråd, jf §4 i Lov om barnehager med forskrifter. Foreldrene velger 6 representanter fra foreldrerådet som skal danne Foreldrenes arbeidsutvalg (FAU).

1. **SAMARBEIDSUTVALG**

I følge Lov om barnehager §4 skal barnehagen ha et samarbeidsutvalg bestående av likt antall foreldre og ansatte. Åkebakke barnehage har satt dette til å være 2 foreldre og 2 ansatte fra barnehagen. Eier kan delta med inntil 2 representanter. Styrer er saksforbereder.

1. **TAUSHETSPLIKT OG OPPLYSNINGSPLIKT**

Barnehagelovens § 44 slår fast at reglene for taushetsplikt i forvaltningslovens §§ 13 til 13 f gjelder for ansatte i barnehager. Barnehageloven §§ 45 og 46 pålegger barnehagepersonalet opplysningsplikt i forhold til sosialtjenesten og barneverntjenesten.

1. **INTERNKONTROLL**

Det er utarbeidet internkontrollsystemer for barnehagen etter gjeldende lovverk.

1. **VEDTEKTSENDRINGER**

Eventuelle vedtektsendringer vedtas av Stiftelsens styre.